Ego Hugo dux Burgundie et Albonii comes notum esse volo tam futuris quam presentibus quod Haimmo de Montrae dedit in perpetuam elemosinam et concessit domui Cistercii et universo Cisteciensi Ordini ut nullum deinceps eminagium reddant apud Divionem sed omnino sint immunes ab hac consuetudine in perpetuum et quieti. Hanc elemosinam laudaverunt Haimmo de Marriniaco et Guido Albus ad quorum casamentum res ipsa pertinebat. Ut autem hec elemosina firma et immobilis permaneret rogatu predicti Haimmonis de Montrae eam scripti presentis attestatione et sigilli nostri impressione munivimus. Actum anno ab Incarnatione Domini millesimo centesimo nonagesimo.